ประจำเดือนมาช้าไป 9 วันแล้วค่ะ ตามกำหนดรอบเดือน 32 วันโดยประมาณต้องมาวันที่ 24 มิ.ย มีเพศสัมพันธ์วันที่ 22-23 มิ.ย.แบบไม่ได้ใส่ถุงแต่หลั่งนอก โดยเว้นระยะในการมีเพศสัมพันธ์แต่ละครั้ง กินยาคุมฉุกเฉินวันที่ 24 ด้วยค่ะซึ่งเป็นวันที่คิดว่าประจำเดือนจะมา ก็ยังไม่มาตรวจแล้ววันที่ 1ก.ค. ขึ้น 1 ขีด มีอาการคล้ายประจำเดือนจะมา คือตกขาว ปวดท้องน้อย ปวดหลังบ้างเล็กน้อย และปวดศรีษะ มีอาการเครียดด้วยค่ะ นอนดึก และเมื่อเดือนที่แล้วก็กินยาคุมฉุกเฉินเหมือนกันเดือนต่อเดือนเลยก็ว่าได้ค่ะ อยากทราบว่าแบบนี้จะมีการตั้งครรภ์ หรือประจำเดือนเคลื่อนเพราะกินยาคุมฉุกเฉินบ่อยเกินไปคะ ขอบค่ะ
สวัสดีค่ะ การทานยาคุมฉุกเฉินไปในวันที่ 24 มิ.ย. ซึ่งคาดว่าประจำเดือนจะมานั้น อาจมีผลทำให้ประจำเดือนเลื่อนออกไปได้ค่ะ ดังนั้น ควรรอประจำเดือนไปอีกซักระยะก่อนค่ะส่วนการตรวจหาการตั้งครรภ์นั้น การตรวจในวันที่ 1 ก.ค. นั้น อาจเป็นการตรวจที่เร็วไป เนื่องจากเพิ่งมีเพศสัมพันธ์ไปในวันที่ 22-23 มิ.ย. ซึ่งเป็นระยะเวลาเพียง 1 สัปดาห์ ดังนั้น การตรวจไม่พบการตั้งครรภ์จึงยังอาจไม่สามารถสรุปได้แน่นอนค่ะสำหรับอาการตกขาว ปวดท้องน้อย ปวดหลัง ปวดศีรษะ อาจเป็นอาการก่อนการมีประจำเดือนมาก็ได้ หรือเกิดจากการมีความเครียดก็ได้ค่ะดังนั้น ควรรอประจำเดือนต่อไปต่ออีก 1 สัปดาห์ คือครบ 2 สัปดาห์นับจากวันที่มีเพศสัมพันธ์ หากประจำเดือนยังไม่มา ก็ควรตรวจหาการตั้งครรภ์ซ้ำดูอีกครั้งค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะย่อมทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ อีกทั้ง ประสิทธิภาพของยาคุมฉุกเฉินก็ไม่ถือว่าดีมากนัก หากเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น